1-кы кылааска оҕо ааҕар сатабылын сайыннарыы

Толордо: Амма улууһун Сулҕаччы

орто уопсай үөрэхтээһин оскуолатын

алын сүһүөх учуутала Данилова Татьяна

Иннокентьевна.

Педстаж: 21.

**Иһинээҕитэ.**

Киирии --------------------------------------------------------------------------------- 1стр

1 баьа. Дорҕооннору чуолкайдык саҥарда үөрэтии

1.1.Дорҕооннор этиллиилэрэ, үөскүүллэрэ --------------------------------------2-3стр

1.2. Чуолкайдык саҥарарга үөрэтэр үлэ араастара ----------------------------3-4стр

1.3. Ааҕыыга бэлэмиир үлэлэр ---------------------------------------------------5-6стр

2баьа. Оҕону сөпкө аахтара үөрэтии методиката

2.1.Оҕо сопко ааҕар сатабылын сайыннарыы --------------------------------7-12стр

2.2.Оҕо ааҕар дьоҕурун сайыннарыы------------------------------------------- 13стр

Түмүк -----------------------------------------------------------------------------------14стр

Туһаныллыбыт литература---------------------------------------------------------15стр

1-кы кылааска о5о аа5ар сатабылын сайыннарыы.

«Аа5ыы, аа5ыы, аа5ыы» - бу тыл кими долгуппат буолуой? Ордук бастакы кылааска кэлбит о5олору,кинилэр төрөппүттэрин,эдьиийдэрин, убайдарын, эбээлэрин, эһээлэрин долгутар биир суолталаах тыл буолар. Оҕо маҥнай суумкатын сүгэн оскуолаҕа үөрэнэ киирдэҕинэ, улахан болҕомто кини тыла сайдыытыгар уонна ааҕыытыгар ууруллар.Төрөппүт эрэ барыта –«Хайа мин о5ом аа5ан эрэр дуо?» « Аа5ыта хайда5ый?» - диэн ыйытыылара үгүс буолааччы. Ол иһин учуутал өттүттэн сүрдээх улахан үлэ эрэйиллэр. Оҕону умсугутан, интэриэһин тардан ааҕарга үөрэтии –бу кини киһи быһыытынан иитиллиитигэр, ийэ тылын өйдүүрүгэр, инники сайдыытыгар бөҕө тирэх буолар. Бастакы кылаастан ааҕыы үөрүйэхтэрин баһылаабыт оҕо үөрэххэ баҕата үрдүк буолар, инники да өттүгэр ыарырхаппакка ситиһиилээхтик үөрэнэр. Аҕыы сатабылын сайыннарарга1кылааска дорҕооҥҥо үлэ күүскэ ыытыллыахтаах.Оҕо дорҕоону чуолкайдык саҥарар, билэр эрэ буоллаҕына ааҕыыны түргэнник ылынар. Ол иһин кыра сааһыттан оҕоҕо дорҕоону чуолкайдык саҥарда үөрэтиэхтээхпит. Сорох уос бүтэй дорҕооннорун (м,п,б, н,д,с,л) түргэнник этэр, оттон сороҕун өр устата эппэт. Дорҕоон чуолкайдык этиллиитэ бу органнар үлэлэриттэн тутулуктаах. Мэһэй ханна үөскүүрүнэн көрөн бүтэй дорҕоону наарданыллар уос киэннэрэ, тыл иннинээҕилэр, тыл ортотунааҕылар,тыл кэннинээҕилэр, бэлэс киэнэ. Оҕо маҥнай уос уонна тыл төбөтүнэн үөскүүр дорҕооннору саҥарар.Дорҕоону чуолкайдык саҥарда үөрэтэргэ чуолаан түөрт көрүҥнээх үлэ ыытыллар:1.Саха тылын бары др5ооннорун уонна киирии дор5ооннору арааран истэргэ, саҥарарга үөрэтии.2.Тылларысөпкө, чуолкайдык саҥарарга эрчийии, диксияны сайыннарыы.3.Оҕо саҥарарыгар тыынын үчүгэйдик ыларын ситиһии.4.Кэпсэтэрин көрөн, куолаһын улаатыннаран кыччатан, сонотон –синньэтэн, түргэнник-бытааннык саҥарар буоларга бэлэмнээһин.

Саҥарар органнарын былчыҥнра кыайан сайдыбатах оҕо чуолкайдык саҥарар кыаҕа суох. Ол иһин анал эрчийэр үлэ ыытыллара наада.Оҕо саҥарар органа төһөнөн имигэс буолар да, оччонон уустук этиллииээх дорҕооннору сатаан чуолкайдык санҥарар. Холобур уруокка араас дьарыктаныылары киллэриэххэ сөп. Ол курдук тыл,уос былчыҥнарын уонна истэр дьоҕуру сайыннарар оонньуулары дьарыктары.

Д.Б.Эльконин теориятынан, ааҕарга үөрэтии диэн-буукубаларынан көрөн, тыл дорҕооннорун утуу-субуу силбэһиннэрэ этэн таһаарыыны ааттыыллар.Оҕо оннук ааҕарыгар көнө сүһүөҕүнэн сирдэтэр.Маннык ааҕарга үөрэммит оҕо сабыылаах да сүөһүөҕү түргэнник ааҕар. ААҕарга үөрэтии саамай эппиэттээх түгэнинэн, икки сүһүөҕү холбоон, тыл таһарыы буолар.Ол иһин оҕолор сүһүөхтэри аахтылар да,кинилэри холбоон тыллары таһаарар үлэ эрдэттэн саҕаланыахтаах. Учуутал сүрүн соругаоҕолор сүһүөхтээн ааҕыыттан түргэнник бүтүн тылларынан ааҕыыга киирэллэрин ситиһии буолар. Холобур тылы уларытан аахтарыы ньыматын туһаныахха сөп.(ат,ыт, эт,от) Сүһүөхтэри ааҕыыны анал бэлэмнэниллибит таблицаттан аахтарыллар.Оҕо үксэ сүһүөҕү ааҕар дьоҕурдаммытын кэннэ тылы аахтарыыга киириллэр. Бэйэм үлэбиттэн ылан көрөр буоллахпына,сабыылаах сүһүөҕү үчүгэйдик ааҕар оҕо тылы ааҕыытыгар ыарырхаппат буолар. Тылы аахтарыыга араас ньымалары туттуохха сөп. Холобур маарыннатан аахтарыы,утарыта тутан тэҥнээн аахтарыы,тылы эрдэ ырытан баран аахтарыы уо.д.а. Оҕону үчүгэйдик ааҕарга үөрэтиигэ эрчийии, өр буолбакка, кылгас кэмҥэ, ол гынан баран, сотору сотору ыытыллара улахан суолталаах. Холобур утуйуох иннинэ ааҕыыны, уруокка 3-5мүн.ааҕыылары,сөбүлүүр текстэрин аахтарыы,саҥа таһааран ааҕыы,ботугураан ааҕыы, пааранан ааҕыы, кылааһынан ааҕыы,искэ-таска ааҕыы, этиилэринэн быһан ааҕыы. Хайа баҕарар учуутал оҕону ааҕарга уһуйар сыралаах үлэтигэр араас ньымалары туһанан оҕо ааҕар тэтимин түргэтэтэр, сөптөөхтүк ааҕарын ситиһэр.

**Киириитэ**

« Ааҕыы, ааҕыы, ааҕыы» - бу тыл кими долгуппат буолуой? Ордук оҕо , бастакы кылааска саҥа үөрэнэ киирдэҕинэ, улахан болҕомто кини тылын сайдыытыгар уонна ааҕыытыгар ууруллар. Бу оголорго учуутал уонна төрөппүт өттүттэн сүҥкэн улахан элбэх үлэ эрэйиллэр.

Оҕону бастакы кылаастан умсугутан. кини интэриэһин тардан ааҕарга үөрэтии- бу кини киһи быһыытынан иитиллиитигэр, төрөөбут төрүт тылын өйдүүрүгэр, инники сайдыытыгар бөҕө тирэх буолар. Хара маҥнайгыттан оҕоҕо дорҕоону чуолкайдык истэрин уонна дорҕоону сөпкө саҥарарын ситиһиэхтээхпит. Дорҕоону үөрэтэн сыыйа сүһүөхтэри, тыллары аахтара үөрэтиэхтээхпит - диэн, бэйэм үлэлээбит үлэм уопутуттан кэпсиибин. Оҕо сатаан сөпкө ааҕар буоллун да, кыра лоскуй кэпсээннэри, хоһооннору аахтарар улахан суолталаах эбит. Онон оҕону кыра сааһыттан ийэ тыл эйгэтигэр киллэрии, уран тылга умсугутуу – оҕо ииники сайдыытыгар улахан тирэх буоларын умнуо суохтаахпыт.Төһө кыалларынан араас ааҕыы ньымаларын туттан оҕо ааҕар дьоҕурун сайыннарыах тустаахпыт. Аагар оҕо бэйэтин төрөөбут тылынан киэҥ тутта үөрэнэр, салгыы сайдар, ологун устатын тухары туһанар.

Ол иьин саха тылын үөрэтии сүрүн сыалынан оҕону кыра сааһыттан ийэ тыл эйгэтигэр киллэрии, уран тылга уһуйуу буолар. Ордук чорботон ааҕыы уруоктарыгар оҕо баай талым тыллаах элбэх айымньыны ааҕан, учуутал кэпсээнин куруук истэн, тыл баайын –кыаҕын бэйэтэ да билбэтинэн этигэр-хааныгар иҥэринэр. Мантан сиэттэрэн «1-кы кылааска оҕо ааҕар сатабылын сайыннарыы» диэн дакылаат суруйдум. Үлэм проблемата: Маҥнайгы кылаастан аахпатах оҕо, инникитин да үчүгэйдик ааҕара биллибэт.

Үлэм сыала: Бастакы кылаастан сатаан сөпкө аахтарыы, ааҕар сатабылларын салгыы сайыннарыы. Дакылаатым икки бастан турар, 1баһа. Дорҕооннору чуолкайдык саҥарда үөрэтии. 2баһа. Ааҕыыга сөптөөх методиканы туһаныы.

Хас биирдии учуутал оҕону ааҕыы умсулҕаныгар уһуйарыгар ханнык ньыманы туттан үөрэтэрин толкуйдуох тустаах. Онон сибээстээн оҕо ааҕар сатабылын сайыннарыыга маннык сүрүн соруктары туруордум.

-Оҕо доҕгоону чуолкайдык саҥарарын уонна буукубалары билэрин ситиһии;

- Сөптөөх ньыманы туттан , түргэнник, сөпко сыыһата суох аахтара үөрэтии;

-Аахпыттарын ис хоһоонун өйдөөһүн, ааҕар үөрүйэхтэрин салгыы сайыннарыы.

Хайа баҕарар учуутал ааҕыы ньымаларын бэйэтин үлэтигэр утумнаахтык киллэрдэҕинэ, оҕо ааҕар тэтимин түргэтэтии, кини кэнники үчүгэйдик үөрэнэригэр, инникитин киһи быһыытынан дэгиттэр сайдыылаах буоларыгар улахан күүс буолар.

**1баьа.**

**Дор5ооннору чуолкайдык саҥарда үөрэтии.**

**1.Дор5ооннор этиллиилэрин уонна үөскүүллэрин уратыта.**

Оҕо чуолкайдык саҥарар, кэпсэтэр эрэ буоллаҕына ааҕыыны түргэнник ылынар.Ол иһин биһиги оҕоҕо эрдэттэн дорҕооннору чуолкайдык саҥарда үөрэтиэхтээхпит, дорҕоону үүугэйдик саҥарарын ситиһиэхтээхпит.

Чуолкайдык саҥарыы туох-ханнык иннинэ саҥарар аппарат үлэтиттэн улахан тутулуктаах. Киһи саҥарар аппарата икки араас органтан турар: бастакыта- саамай тутаах орган киһи мйиитигэр баар.Ол саҥарар орган диэн ааттанар,иккиһэ – мэйииттэн салаллар салаа органнар бөлөхтөрө: өрөһө, тыҥа,тыҥаҕа салгыны тиэрдэр хабарҕа кыра салаалара, хабарҕа. Күөмэй трубката, куолас былчыҥнара, бэлэс, айах көҥдөйо,таҥалай, хос тыл, тыл бэйэтэ, мурун көҥдөйө, тиис, уос. Бу орган былчыҥнара оҕо бастаан төрүүругэр сүрдээх ньулдьаҕай буолаллар, кинилэр оҕо организмын кытта тэҥҥэ сайдаллар, улааталлар. Оҕо дорҕоону чуолкайдык этэргэ саҥарар аппарата сайдан истҕгин аайы сыыйа үөрэнэр.

Дорҕоон этиллиитин оҕоҕо судургутун көрдөрөн үөрэтиэхтээхпит. Дорҕоон үөскүүругэр саҥарар аппарат араас органнара кытталлар. Доҕгоону тыҥаттан тахсар салгын үөскэтэр.Ол салгын хабарҕга, күөмэй, айах уонна мурун көҥдөйүн устун тахсар. Дорҕоон үөскүүрүгэр айах көҥдөйө саамай улахан оруоллаах. Манна уос, тыл. сымнаҕас таҥалай уонна хос тыл курдук сүрдээх имигэстик хамсыыр-имсиир органнар бааллар. Айах көҥдөйө хайа баҕарар улаатар кыччыыр, араас формаланар.

Дорҕоон чуолкайдык этиллиитэ.

Дорҕоон чуолкайдык этиллиитэ бу уорганнар үлэлэриттэн тутулуктаах.Тыл уһаты-туора барар эгэлгэ үгүс былчыҥнартан турар. Онон кини хайа баҕар өттүнэн араас хамсааһыннары оҥорор кыахтаах. Тыл итинник имигэстик хамсыыр эрэ буолан, биһиги араас дорҕооннору саҥарабыт. Тыл үс суолтан турар: төбөтө, бэйэтэ уонна төрдо. Сорох дорҕооннор тыл төбөтүнэн, сорохтор бэйэтинэн эбэтэр төрдунэн этиллэллэр.

Аһаҕас дорҕооннор, куолас силгэтинэн этиллэр буоланнар салгын айах көҥдөүугэр иҥнибэккэ тахсар, ол тахсарыгар уос, тыл, таҥалай сөптөөх балаһыанньаны ылынан аһаҕас дорҕоон үөскэтэллэр.

Онтон бүтэй дорҕоонноруэтэргэ салгын айах көҥдөйүгэр араас мэһэйдэри көрсөр эбэтэр мурун көҥдөйүнэн тахсар (м,н). Диэрийэр (л,м,н,р,й) уонна ньиргиэрдээх (б,г,5,д, дь, нь, ь) бүтэй дорҕооннору этэргэ куолас силгэлэрэ ыксан биэрэллэр, онон илибирииллэр. Онтон ньиргиэрэ суох бүтэй доҕгоону (п,к, х, т, ч,с) этэргэ куолас силгилэрэ арахсан биэрэллэр, онон илибирээбэттэр, дорҕоон айах иһинээги органнар тыастарыттан үөскүүр.

Мэһэй ханна үөскүүрүнэн көрөн бүтэй дорҕоону бу курдук наардыыллар:

1. Уос киэннэрэ (п,м,б)
2. Тыл иннинээҕилэр (т,д,с,л,н,р)
3. Тыл ортотунааҕылар (й,нь,дь,ч)
4. Тыл кэннинээҕилэр (к,г,х,5,ц)
5. Бэлэс киэнэ(Ь)

Манна нууччалыыттан киирии в,ф,з,ш,ж,ц,щ дорҕооннор эбиллэллэр .

Оҕо тылыгар дорҕооннор хайдах үөскүүллэрэ.

Кыра оҕо тылыгар бастаан аһагас дорҕооннор, онтон бүтэй дорҕооннор үөскүүллэр. Оҕо бүтэй дорҕооннорго ордук ыарырҕатар. Кини олортон бастаан уос бүтэй дорҕооннорун (м,п,б) этэр, онтон иккитин туоларыгар (н,д,с,л) дорҕооннор сымнаҕас варианнарын сатаан этэр. Уос бүтэй дорҕоонун сатаан саҥарбат оҕо диэн суох. Оҕо кыайан эппэт дорҕооннорун үксүн сатыыр дорҕооннорунан солбуйан биэрэр.

Холобур: В.Благовещенскай нуучча оҕото т дорҕоону сэттэ араас дорҕооннорунан солбуйарын бэлиэтээбит (д,к,с,ц,ч,ш,щ). Саха оҕото эмиэ сатаабат дорҕоонун үкүгэр сатыыр дорҕоонунан солбуйар. Оҕо сорох дорҕоонору син тургэнник этэ үөрэнэр, онтон сороҕу өр бириэмэ устатыгар кыайан эппэт. М, п,б,н,д,т,с,л дорҕооннор саҥарар аппарат саамай имигэс органнарын – уос уонна тыл төбөтүн көмөтүнэн үөскуур буоланнар этиллиилэрэ судургу. Ол иһин кыра оҕо саамай бастаан ити дорҕооннору саҥарар.

**2. Чуолкайдык санарарга үөрэтэр үлэ араастара.**

Оҕо чуолкайа суох саҥарыытын биричиинээтэ икки суоллаах. Бастакынан саҥарар аппарата ситэ сайда илигиттэн, иккиһинэн, саҥарар аппарата төрүөҕүттэн ткох эрэ итэҕэстээҕэ эбэтэр ыарахан ыарыыттан нервнай системата эмсэҕэлээбититтэн. Иккис суол аҕыйах оҕоҕо көстөр. Манна логопед көмөтө лус улахан суолталаах. Оҕону чуолкайдык саҥарарга үөрэтии дорҕоон этиллиитин чочуйарга эрчийии эрэ курдук өйдөнүө суохтаах. Кини ис хоһооно киэҥ. Чуолаан маннык түөрт көрүҥнээх үлэ ыытыллара наада

1. Саха тылын бары дорҕооннорун уонна нууччаттан киирии дорҕооннору арааран истэргэ уонна үчүгэйдик саҥарарга үөрэтии.
2. 2. Тыллары уонна этиилэри сөпкө, чуолкайдык саҥарарга эрчийии, о.э. үчүгэйдик диксияны сайыннарыы.
3. Оҕо саҥарарыгар тыынын үчүгэйдик ыларын (салгыны күүскэ эҕэрийэр уонна ону саҥарар бириэмэтигэр сатаан кыра-кыратык тыынан таһаарар буоларын) ситиһии.
4. Кими кытта, ханна. Туох туһунан кэпсэтэри – эн көрөн, куолаһын улаатыннаран-кыччатан, сонотон-синньэтэн, түргэнник-бытааннык саҥарар буоларга бэлэинээһин.

Саҥарар саҥа ити өрүттэрин барытын үөрэттэххэ эрэ, оҕолор чахчы үчүгэйдик, чуолкайдык, хоһоонноохтук саҥаралларын ситиһиэххэ сүп. Бу маннык үлэ саҥаны чуордук истэр дьоҕуру уонна саҥарар аппарат үлэтин сайыннарыыттан саҕаланар. Үчүгэйдик истэр оҕо чуокайдык саҥарарга түргэнник үөрэнэр. Онтон аанньа истибэт оҕо олус эрэйдэнэр, кини үксүн киһи саҥатын кыайан өйдөөбөт. Маннык оҕоҕо истэр орган үлэтин тупсарар эрчиллиилэр суолталара улахан.

Саҥарар былчыҥнара сайдыбатах оҕо эмиэ чуокайдык саҥарар кыаҕа суох. Ол иһин бу былчыһнары анаан эрчийэр үлэ ыытыллар. Оччоҕо эрэ саҥарар органнар хамсыыллара –имсиилэрэ улам күүһурэн, хайа баҕарар балаһыанньаны ылыналлар. Оҕо саҥарар органнара төһөнөн имигэс буолаллар да, оччонон уустук этиллиилээх дорҕооннору. Тыллары, этиилэри эрдэ сатаанчуолкайдык саҥара үөрэнэр.

**Дьарыктаныы үлэлэр.**

Холобура Уруокка маннык дьарыктаныыны киллэриэххэ сөп, тыл төбөтүнээҕи дорҕооннору (т-д) чуолкайдык саҥарыыны чиҥэтии.

1.Тыл, уос былчыҥнарын сайыннарар оонньуулар Маятник, Тылчаан, Ким сатаан саҥата суох күлэр., Тиистэрбитин кистиэҕиҥ

2. Истэр дьоҕуру сайыннарар оонньуулар Тугу тыаһатарбын таай. Хас тыас иһилиннэ

3.Оонньуу. Улахан кыра тыастар. Кыра тыаьы иһиттэхтэринэ, илиилэрин аллара түһэрэллэр.Улахан тыаһы иһиттэхтэринэ, илиилэрин өрө ууналлар.

4.Ат туйаҕа тыаһыыр. Учуутал тылынан таҥалайын тыаһатан иһитиннэрэр. Ону бары үтүктэллэр. Аны маҥнай кыратык тыаһатаҕыҥ.Ол аата аппыт ыраах сиэлэн иһэр. Онтон чугаһыыр арыый улаатыннарабыт. Өссө улаатыннарабыт , аппыт бу тиийэн кэлэр.

5.Тыыны үчүгэйдик ыларга үөрэнии.Бу куобах түүтэ баар.Кини чэпчэки. Урдэххэ көтө сылдьар (көрдөрөр). Иккилии оҕо тахсан көтүтэ оонньууллар. Ким бастакы түһэрбит хотторор.

6. Дорҕооннору тэҥнээн, этэ үөрэнэллэр. Тыы, тииҥ, тураах ойууларын, Далаана куукуланы көрдөрө-көрдөрө, ханнык дорҕоон бу тылларга иһиллэрин өйдөтөр.

7.Оҕолору барыларын үтүгүннэрэн хоһоон аахтарыы

Тэттики-муттуку Моттукуой

Тэттэкис-тоттокус ойуолуур

Тэттики-муттуку Моттокуой

Тиит тыаттан тууйаска отоннуур. (П.Тобуруокап)

Бу хоһооҥҥо ханнык дорҕоон элбэхтик иһиллэрин этэллэр.

8.Учуутал кэпсиир. Арай Далаана куукула ойуурга күүлэйдии тахсыбыт.ТОҥсоҕуйу көрбүт. Тук-тук-тук тоҥсуйар.. Ханнык дорҕоон иһилиннэ. Салгыы баран иһэн тураах олорорун көрбүт.Даах-даах-даах-диэбит.Ханнык дорҕоон истэбит. Онтон кыыс ырыатын истибит Ла:ла-ла. Ханнык дорҕоон иһилиннэ.

**3. Ааҕыыга бэлэмниир үлэлэр .**

Оҕо оскуолаҕа киирэригэр чуолкайдык, чобуотук саҥарарын таһынан сурукка үөрэнэргэ эмиэ бэлэинэнэр. Оҕо тыл дорҕоонун, сүһүөҕүн састаабынан ырыҥалан истэр-билэр, этии туһунан өйдөбүллээх буолара ситиһиллиэхтээх .Бу үлэ детсадка бэлэмнэнии бөлөххө саҕаланар. Оноон оҕолор тылтан чопчу дорҕоону арааран истэ үөрэнэллэр.Эрдэ үөрэппит үөрүйэхтэрэ салгыы маҥнайгы кылааска сайдар уонна онно тирэҕирэн, тыл дорҕоонун састаабын (тылга дорҕооннор кэккэлэһэр бэрээдэктэрин) ырыта үөрэнэллэр. Онон бу саастарыгар оҕону бэлэинииргэ маннык икки соругу ситиһиэхтээхпит.

1.Дорҕоону арааран истэр уонна чуолкайдык саҥарар үөрүйэҕи салгыы сайыннарыы.

2. Тылга ханнык дорҕоон турарын өйдөөн истэргэ үөрэтии (2-5 дорҕоонноох тыллар)

Тылга ханнык дорҕооннор ситимнэһэллэрин сатаан быһаара үөрэммит оҕо ааҕыытын. Суруйуутун кэбэҕэстик баһылыыр.Оҕону анаан үөрэтии түмүгэр Вернике киинигэр тыл дорҕоонун обраһа хатанан хаалар. Тыл ити обраһа, дорҕооннор тылга хайдах кэккэлэһэн тураллар да, оруобуна ол бэрээдэгинэн оҕо хараҕар чуолкайдык көстөр буолуохтаах. Оччоҕо кини тыл маҥнайгы, иккис, үһүс уо.д.а. дорҕоонун эндэппэккэ быһаара үөрэнэр. Ону сэргэ тыл сүһүөҕүн састаабын уонна этии тылларын даҕаны таба быһаарар кыахтанар. Тылы сүһүөхтэргэ араарыы аһаҕас, бүтэй дорҕооннор өйдөбүллэрин үчүгэйдик ылыммыттарын кэннэ саҕаланар. Аһаҕас дорҕоон сүһүөх саамай тутаах дорҕооно буоларын, кини соҕотоҕун да сүһүөх буолар кыахтааҕын, аһаҕас дорҕоон иннигэр, кэннигэр бүтэй дорҕооннор сыстаннар, араас сүһүөхтэри үөскэтэллэрин оҕолор үчүгэйдик өйдөөтөхтөрүнэ, ол грамотаҕа үөрэнэллэригэр бигэ тирэх буолар.

Оҕолорго маннык оонньуулары ыытыахха сөп.

1.Ойуу көрдөрүү. Оҕолор көрбүт ойууларын аатын этэн иһэллэр, сүһүөххэ араараллар. Холобур эрбии, этэрбэс, эһэ,эбэ уо.д.а.

2.Дорҕоону ким таайар

3.Дорҕоону көтүтэн саҥарыы.

4.Ханнык дорҕоону иһиллэрий .Оҕолор таайаллар.

5Оҕолор ааттара ханнык дорҕоонтон саҕаланарын этэллэр.

6.Хоһооннору ааҕыы.

7.Түргэнникэт.Истибит дорҕоонноругар, тыл этэллэр.

**Аһаҕас бүтэй дорҕоон ситимин арааран истэ үөрэнии**

Учуутал ойууну көрдөрөр. Ойууга ийэтэ Машаҕа үүт биэрэрэ көстөр.Учуутал кэпсээнэ. (эбэтэр оҕолорго кэпсэтиннэрэр). МАша утуйан турбут. Оронун хомуйбут.Зарядка оҥорбут.Сууммут. Остуолга кэлэлн олорбут. Ийэтэ чааскыга үүт куппут.Ийэтэ Машаҕа эппит: “Мэ, ис» - диэбит. Мэ диэн тыл икки дор5оонтон турар. Бастакыта М, иккиһэ Э.Ис диэн тыл эмиэ икки дорҕоонтон турар.Бастакыта И, икииһэ С.

Дьарыктаныы барыыта.

* Оҕолор , биһиэхэ Билбэтчэй ыалдьыттыы кэллэ. Кини этэр Бу ат ойуута. Ат икки дорҕоонноох. Бастакы дорҕоону этэрбэр айахпын атабын. Онтон иккис дорҕоону этэрбэр тылым төлө барар. Оҕолоор, тоҕо итиннигий .Мин сатаан быһаарбатым.Эһиги билэргит буолуо.
* Дьэ, ким билэрий. Билбэтчэйгэ көмөлөһүөҕүҥ. Бастакы дорҕоон аһаҕас, ол иһин салгын иҥнибэккэ тахсар, онон аһаҕастык этэбит. Т дорҕоону этэргэ тылбыт тиискэ сыстан баран, төлө барар.Онон бүтэй дорҕоон дэнэр.(Учуутал аһаҕас, бүтэй дорҕоон бэлиэлэрин көрдөрөр).

Учуутал таблицага суруллубут тыллары көрдөрөр. ыт, от, эт, ас диэн тыллар дорҕооннорун аһаҕаһын, бүтэйин салгыы быһаарар. Бу тыллар бастакы дорҕоонноро аһаҕас (кылгас аһаҕас дорҕоон бэлиэтин дуоскаҕа сыһыарар). Иккис дорҕооноро бүтэй (бүтэй дорҕоон бэлиэтин сыһарар). Онон бу тыллар дорҕооннорун барыларын маннык бэлиэтиибит □ ○.

* Ат, ыт, от, эт, мэ, ис диэн тыллар иккилии дорҕоонноохтор. Бу саамай кылгас тыллар.

Түиүгэр өссө төгүл бу тылларга баар аһаҕас дорҕооннору, бүтэй дорҕооннору хатылыыллар. Тоҕо аһаҕас,бүтэй дорҕооннор буолалларын чиҥэтэллэр.

**2баһа.**

**Оҕону сөпкө аахтара үөрэтии методиката.**

**1.Оҕону сатаан сөпкө ааҕарга үөрэтии.**

Ааҕыыга үөрэтии сүһүөҕү –дорҕоону араарар-силбэһиннэрэр ньыманан ыытыллар. Үөрэтии сүнньэ ханнык дорҕооннор ситимнэһэ, сүһүөҕү уонна тылы үөскэтэллэрин өйдөтүү буолар. Саҥа үөрэтиллэр дорҕоону сүһүөх, тыл састаабыгар иһитиннэриллэр. Оччоҕо дорҕоон оҕоҕо саҥарар саҥаҕа туттуллар дьиҥнээх бэйэтинэн тиийэр. Ол бүтэй уонна аһаҕас дорҕооннор ситимнэрин араарбакка, холбуу этэн ааҕарга үөрэтиини чэпчэтэр.

Биһиги маҥнай оҕолорго тыл дорҕоонун сүһүөх састаабыгар өйдөөн истэллэрин уонна чуолкайдык саҥаралларын ситиһэбит. Оҕо дорҕоону, сүһүөҕү, тылы истэн өйдүөхтээх, онтон кинилэри чуолкайдык саҥара үөрэниэхтээх. Тыл дорҕоонун сүһүөх сатаабыгар арааран истэр үөрүйэҕэ оҕо ааҕа үөрэнэригэр бигэ тирэх буолар.

Д.Б.Эльконин теориятынан, ааҕарга үөрэтии диэн – буукубаларынан көрөн, тыл дорҕооннорун утуу –субуу силбэһиннэрэ этэн таһарыы ааттанар.Оҕо оннук ааҕарыгар көнө сүһүөҕүнэн сирдэтэр. Көнө сүһүөх икки дорҕоонун буукубатын холбуу этэн ааҕарга үөрэммит оҕо, сабыылаах да сүһүөҕү оннук ааҕыахтаах. Бастаан бүтэй уонна аһаҕас дорҕоон буукубатын силбэһиннэрэ этэн ааҕар, онуоха үһүс буукубаны бииргэ холбоон кэбиһэр. Оччоҕо оҕо сабыылаах сүһүөҕү ааҕа үөрэниитэ эмиэ чэпчиир.

Ааҕарга үөрэтии саамай эппиэттээх түгэнинэн, икки сүһүөҕү холбоон, тыл таһаарыы буолар. Бу үөрүйэх оҕоҕо тута үөскээбэт. Ол иьин оҕолор сүһүөхтэри аахтылар да , кинилэри холбоон тыллары таһаарар үлэ эрдэттэн саҕаланан барыахтаах. Учуутал сүрүн соруга – оҕолор сүһүөхтээн ааҕыыттан төһө кыалларынан түргэнник бүтүн тылларынан ааҕыыга киирэллэрин ситиһии буолуохтаах.

**Тылы уларытан аахтарыы.**

Тылы уларытыы биир сүһүөхтээх тылларга ыытыллар. Тылы уларытыы А,Ы,И,У,Ү,Э,Ө уонна кинилэр уьуннарын бэлиэтиир. Буукубалары оҕо үксэ билбитин кэнниттэн биир сүһүөхтээх тылга ыытыллар.Холобур биир аһаҕас дорҕоону атынынан солбуйуллар. Дуоскаҕа графическай схемалаах Ат ойуута ыйанар, оҕолорго кини схемата уонна аһаҕас дорҕоон полоската бэриллэр.

* Оҕолоор, ат диэн тыл дорҕооннорун биһиги билэбит.Бастакы дорҕооно ханныгый.
* - А дорҕоон ханнык миэстэҕэ турарый. Иккис дорҕоонханан турарый.
* -Аны О буукубаны булуҥ уонна кинини А оннугар О буукубаны бастакы туруоруҥ
* Билигин корүҥ эрэ, А-ны О буукубанан солбуйдахха ханнык тыл тахсарый ОТ
* Оттон Ы буукубанан солбуйун, ханнык тыл таҕыста. ЫТ

Ол курдук тыл тахсарыттан көрөн , араас аһаҕас дорҕооннорунан солбуйтарыллар. Бүтэһтгэр бастакы тылга төннүллэр.

-Тыл биир дорҕоонун атынынан солбуйан тугу биллибит

- Тыл биир дорҕоонун атынынан солбуйдахха саҥа тыл үөскүүр эбит диэн түмүк оҥороллор.

Икки дорҕоонтон турар тыл кэнниттэн биир сүһүөхтээх үс дорҕооннох саҥа тыллар киллэриллэллэр. Учуутал ханнык дорҕоонунан солбуйары буукубатын эрэ көрдөрөр эбэтэр этэр, ону оҕолор өйгө тута уларытан ханнык тыл тахсыбытын ааҕан иһэллэр.Холобур саас, маас, таас, баас.

**Сүһүөхтэри аахтарыы.**

Сорох оҕо сатаан аахпат, суруйбат эрээри, үгүс букваны көрөн билэр, ааттыыр буолар. Онон учуутал бүтэй дорҕооннорун букватын көрдөрөн, ким ханнык букваны билэрин бэрэбиэркэлээн бэлиэтэнэрэ наада. Бэрэбиэркэ маннык ыытыллыан соп.

1. Бары бүтэй дорҕоон букваларын көрдөрөн ханныгы билэллэрин ыйытар. Ол букватын урут барыллыбыт аһаҕас дорҕоон букватыгар сыһыары тутан сүһүөҕү аахтарар.
2. Билбэт букватын ылан ,эмиэ сүһүөх таһаартаран аахтарар.
3. Эрдэттэн бэлэмнэниллибит мас, сас, тас уо.д.а. биир сүһүөхтээх чэпчэки тыллары оҥорон аахтарар.

Хайа оҕо түргэнник ылынарын. Ким ыарырхатарын учуутал учуоттуохтаах. Оҕо үксэ сүһүөҕү ааҕар дьоҕурдаммытын эрэ кэннэ тылы аахтарыыга киириллэр. Оччоҕо буквалаах ааҕыы төрдһттэн туоратыллар. Оҕо кыаҕыттан көрөн ааҕыллар сүһүөхтэри улам уустугурдан иһиллэр. Ол курдук 3-5 дорҕоонтон турар сабыылаах сүһүөхтэри аахтарыы киллэриллэр.

Бэйэм үлэбиттэн көрдөхпүнэ, сабыылаах сүһүөҕү үчүгэйдик ааҕар оҕо тылы ааҕыытыгар ыарырхаппат. Онон ордук сабыылаах сүһүөҕү элбэхтик аахтарыы наадалаах.

Сүһүөҕү утумнаахтык аахтарыы туох туһалаах эбитий.

* Барыллыбыт аһаҕас дорҕоон букватын куруук хатылааһыны хааччыйар. Оҕо оччоҕо барыллыбыт букваларын умнубат.
* Сүһүөҕүнэн ааҕыы мэлдьи хатыланан түргэнник холбоон ааҕыыларыгар туһалаах.
* Ханнык баҕарар сүһүөх булгуччу аһаҕас дорҕооннооҕун оҕо түргэнник өйдөөһүнүгэр төрүт буолар. Онон суруйууга аһаҕас дорҕоон букватын көтүтүү туоратыллар.
* Инникитин оҕо ааҕыытын көҕүлуур.

Суһүөхтэри ааҕар оҕо тылы түргэнник холбоон ааҕар, ааҕыытыгар ыарахаттары корсүбэт. Мөлтөхтүк ааҕар оҕоҕо учуутал ордук болҕомтотун ууруохтаах. Анал матырыйааллары элбэхтик аахтарыахтаах. Оҕо тылы хос хос эппэккэ, ботугураабакка эрэ, тута дорҕоонноохтук ааҕыахтаах.

**2.Оҕо ааҕар дьоҕурун салгыы сайыннарыы.**

Оҕону үчүгэйдик ааҕарга үөрэтиигэ эрчийии,өр буолбакка, кылгас кэмҥэ. Ол гынан баран, сотору сотору ыытыллара улахан суолталаах. Күн аайы кылгас кэмҥэ ааҕыыга эрчиллиилэри утумнаахтык ыытыллыахтаах. Оҕо бастакы сылыгар төрөппүт көмөтө олус суолталаах. Ол иһин төрөппүттэргэ сүбэлэри, үөрэтиилэри бастакы сылларыгар хайаан ыытыы наада. Оҕо ааҕыытын түргэтэтэргэ туох көмөнү төрөппүт оҥоруон сөбүй. Хас биирдии оҕотугар төроппүт анал тэтэрээт оҥорор. Мантан оҕото хайдах сайдан иһэрин тэҥнээн көрөр. Оҕоҕо сөптөөх ааҕар кинигэлэри ылар. Куруутун оҕотун ааҕыытын хонтуруоллуур.

Ааҕыыга сүбэлэр.

-Кылгас кэмҥэ 3-5 мүн. оҕо кыаҕынан текистэри аахтарыы ыытыллар.

-Утуйуох иннинэ көрөн эмиэ кылгастык аахтарар ордук.

-Кун аайы ааҕыыны ыытар буоллаҕына , ааҕыы дневнигын туттуу көмөлөөх.

Зайцев В.Н., КушнирА.М., Федоренко А.Т. системаларыттан туһанан, оҕо ааҕыыта сайдарыгар маннык ньымалары туттабын.

1.Дорҕоонноохтук саҥа таһааран аахтарыы.5мүн. ааҕаллар. Хас уруок аайы эрчиллэр буоллахха, 4уруокка 20мүн.ааҕаллар, оччоҕо нэдиэлэҕэ таһаардахха 1чаас30мүн.ааҕар, онно өссө дьиэҕэ ааҕыыны эптэххэ 2ч.ордук ааҕыыны оҥоруон сөп.

2.Оҕо ааҕарын сөбүлээбэт буоллаҕына, кинини мээнэ аахтара олорбокко, тохтото-тохтото кыаҕын иһинэн кыра тиэкистээх, ойуулаах карточкалары,собүлүүр остуоруйаларыттан быһа тардан аахтарар ордук көдьүүстээх.

3.Пааранан ааҕыы.Бу ньыма мөлтөх, бытаан оҕо тэҥнэһэн ааҕарыгар. Темпэтэ эбиллэригэр олус көмөлөөх.

4.Бөлөҕүнэн аахтарыы. Бэйэ бэйэлэрин истиһэ үөрэнэллэр, ааҕыылара түргэтиир.

5.Кинигэттэн быһа тардан аахтарыы. Маннык аахтаҕына , ааҕар баҕата күүһүрэр.

6.Кэпсээниэн собүлээбит түгэнин аахтарыы.

7.Искэ ааҕыы.

8.Доргуччу ааҕыы.

9.Тиэкистэн тылларынан сирдэтэн этиини булан ааҕыы.

10Оруолларынан ааҕыы.

11.Таайтаран аахтарыы. Холобур Дьукээбил диэн тиэкистэн Хас чаас саҕана сырдаан кэлэр дьиктини көрөллөр эбитий.

12.Ботугураан ааҕыы уо.д.а. ааҕыы ньымаларын туттуохха сөп.

Хайа баҕарар учуутал ааҕыы ньымаларын бэйэтин үлэтигэр сөптөөхтүк уонна утумнаахтык киллэрдэҕинэ оҕо ааҕар тэтимин түргэтэтэр, кини инникитин ситиһиилээхтик үөрэнэр, киһи быһыытынан сайдарыгар улахан күүс буолар. Оччоҕо биһиги бары өттүнэн дэгиттик сайдыылаах оҕо буолан тахсарын ситиһэбит.

**Түмүк.**

Толорбут үлэбин ырытан баран. Маннык түмүккэ кэллим. Оҕо дорҕоону үчүгэйдик истэр, чуолкайдык саҥарар, билэр эрэ буоллаҕына, ааҕыыны түргэнник ылынар. Инникитин ааҕыы нуорматыгар эппиэттир буолар. Онтон дорҕоонун чуолкайа суохтук саҥарар, билбэт оҕо ааҕыыта бытаан, симик буолар. Ааҕыыга интэриэһэ сүтэр, инникитин үөрэҕэр ыарырҕатар. Үөрэххэ баҕата сүтэр. Ол иһин бу итэҕэстэри суох оҥорор наадаттан оҕоҕо бастакы кылаастан үчүгэйдик дорҕооннору үөрэтэн, чуолкайдык саҥаралларын ситиһиэхтээхпит. Дорҕооҥҥо үлэ араас көрүҥнэрин ыытыахтаахпыт.

Саха тылын бары дорҕооннорун уонна нууччаттан киирии дорҕооннору арааран истэргэ уонна үчүгэйдик саҥарарга үөрэтэхтээхпит.

Тыллары уонна этиилэри сөпкө, чуолкайдык саҥарарга эрчийэр үлэлэри ыытыахтаахпыт

Оҕо саҥарарыгар тыынын үчүгэйдик ыларын (салгыны күүскэ эҕэрийэр уонна ону саҥарар бириэмэтигэр сатаан кыра-кыратык тыынан таһаарар буоларын) ситиһиэхтээхпит.

Кими кытта, ханна. Туох туһунан кэпсэтэрин – эн көрөн, куолаһын улаатыннаран-кыччатан, сонотон-синньэтэн, түргэнник-бытааннык саҥарар буоларга бэлэмниэхтээхпит.

Ол кэннэ биьиги маҥнай оҕолорго тыл дорҕоонун сүһүөх састаабыгар өйдөөн истэллэрин уонна чуолкайдык саҥаралларын ситиһиэхтээхпит. Тыл дорҕоонун сүһүөх сатаабыгар арааран истэр үөрүйэҕин сайыннарыахтаахпыт. Оҕолор сүһүөхтээн ааҕыыттан төһө кыалларынан түргэнник бүтүн тылларынан ааҕыыга киирэллэриини ситиһиэхтээхпит.

Зайцев В.Н., КушнирА.М., Федоренко А.Т. системаларыттан туһанан, оҕо ааҕыыта сайдарыгар маннык ньымалары туҺаныахха сөп..

1.Дорҕоонноохтук саҥа таһааран аахтарыы.5мүн. ааҕаллар. Хас уруок аайы эрчиллэр буоллахха, 4уруокка 20мүн.ааҕаллар, оччоҕо нэдиэлэҕэ таһаардахха 1чаас30мүн.ааҕар, онно өссө дьиэҕэ ааҕыыны эптэххэ 2ч.ордук ааҕыыны оҥоруон сөп.

2.Оҕо ааҕарын сөбүлээбэт буоллаҕына, кинини мээнэ аахтара олорбокко, тохтото-тохтото кыаҕын иһинэн кыра тиэкистээх, ойуулаах карточкалары,собүлүүр остуоруйаларыттан быһа тардан аахтарар ордук көдьүүстээх.

3.Пааранан ааҕыы.Бу ньыма мөлтөх, бытаан оҕо тэҥнэһэн ааҕарыгар. Темпэтэ эбиллэригэр олус көмөлөөх.

4.Бөлөҕүнэн аахтарыы. Бэйэ бэйэлэрин истиһэ үөрэнэллэр, ааҕыылара түргэтиир.

5.Кинигэттэн быһа тардан аахтарыы. Маннык аахтаҕына , ааҕар баҕата күүһүрэр.

6.Кэпсээниэн собүлээбит түгэнин аахтарыы.

7.Искэ ааҕыы.

8.Доргуччу ааҕыы.

9.Тиэкистэн тылларынан сирдэтэн этиини булан ааҕыы.

10Оруолларынан ааҕыы.

11.Таайтаран аахтарыы. Холобур Дьукээбил диэн тиэкистэн Хас чаас саҕана сырдаан кэлэр дьиктини көрөллөр эбитий.

12.Ботугураан ааҕыы уо.д.а. ааҕыы ньымаларын туттуохха сөп.

Хайа баҕарар учуутал ааҕыы ньымаларын бэйэтин үлэтигэр сөптөөхтүк уонна утумнаахтык киллэрдэҕинэ оҕо ааҕар тэтимин түргэтэтэр, кини инникитин ситиһиилээхтик үөр

энэр, киһи быһыытынан сайдарыгар улахан күүс

Туһаныллыбыт литература:

1. Е.М. Поликарпова, Л.В.Захарова, У.М. Флегонтова Литература ааҕыыта.Учууталга көмө босуобуйа .Дьокуускай “Бичик»2014с

2. Е.С.Жирков О5о аа5ар дьо5урун сайыннарыы. Якутскай .

Народное.образование.1997с

3. И.И.Каратаев. Оҕону чуолкайдык саҥарарга үөрэтии уонна грамотаҕа үөрэнэргэ бэлэмнээҺин. Дьокуускай “Бичик» 1993с

4. .И.И. Каратаев. Грамотаҕа үөрэтии уруоктара. Учууталга көмө пособие . Якутскай, 1986с.

5. М.Е.Охлопкова. Букварга методическай ыйыылар. Якутскай,1981с.

6. Н.Е. Васильев О5олору кинигэ аа5арга таптыырга үөрэтиэххэ Народное образование , Якутскай 1996с.

7.Начальная школа 10/2002г.

8. Н.И. Филиппова Төрөөбүт литератураны кылаас таһынан ааҕыы методиката.Дьокуускай,1991с.